Fis-7 ta' Diċembru 2016, il-Kumitat tar-Rappreżentanti Permanenti approva, f'isem il-Kunsill, ftehim mal-Parlament Ewropew dwar il-fondi tas-suq monetarju (MMFs). L-abbozz ta' regolament huwa maħsub li jagħmel lil dawn il-fondi , u jiżgura l-funzjonament mingħajr xkiel tas-suq tal-finanzjament fuq perjodu qasir. Għandu l-għan li jżomm ir-rwol essenzjali li għandhom il-fondi tas-suq monetarju fil- finanzjament tal-ekonomija reali Huwa jsegwi l-isforzi tal-G20 u tal-Bord għall-Istabilità Finanzjarja biex jissaħħu s-sorveljanza u r-regolamentazzjoni tas-sistema "bankarja parallela". "Dan huwa pass fundamentali fir-regolamentazzjoni tas-settur bankarju parallel billi għandu jsaħħaħ l-istabbiltà finanzjarja", Peter Kažimír, ministru għall-finanzi Slovakk u president tal-Kunsill Bil-ġestjoni ta' assi ta' madwar €1 triljun , il-Fondi tas-Suq Monetarju jintużaw prinċipalment biex jiġu investiti flus kontanti żejda f'perjodi ta' żmien qosra. Huma jirrappreżentaw għodda importanti għall-investituri għaliex joffru l-possibbiltà li jiddiversifikaw il-bilanċi ta' flus kontanti żejda tagħhom, filwaqt li jinżamm livell għoli ta' likwidità. Ir-rwol u l-karatteristiċi tal-MMFs Bħalissa hemm żewġ tipi ta' MMFs fl-UE li jintużaw għal finanzjament għal perjodu qasir għal kumpaniji u entitajiet governattivi: dawk li joffru valur nett varjabbli tal-assi (VNAV) li prinċipalment jiddependi minn varjazzjonijiet fis-suq; dawk li joffru valur nett tal-assi (CNAV) u jimmiraw li joffru xiri ta' azzjonijiet u tifdija bi prezz fiss. Meta jkun hemm stress fis-swieq Il-kriżi finanzjarja tal-2007-08 wriet li l-MMFs jistgħu jkunu vulnerabbli għax-xokkijiet u jistgħu anke jxerrdu jew jamplifikaw ir-riskji fis-sistema finanzjarja kollha. L-investituri x'aktarx li jifdu l-investimenti tagħhom hekk kif jindunaw b'riskju, li jista' jwassal biex il-fondi jbiegħu malajr assi sabiex jissodisfaw it-talbiet għal tifdija. Dan jista' jinstiga "assalt" mill-investituri u kriżi ta' likwidità ta' MMF, li potenzjalment jiskattaw effetti negattivi ulterjuri fuq partijiet oħra tas-sistema finanzjarja. L-abbozz ta' regolament jistabbilixxi regoli għall-MMFs, b'mod partikolari l-kompożizzjoni tal-portafolli tagħhom u l-valutazzjoni tal-assi tagħhom, biex tiġi żgurata l- istabbiltà tal-istruttura tagħhom u biex jiġi ggarantit li huma jinvestu f' assi diversifikati tajjeb ta' kwalità tajba tal-kreditu Huwa jintroduċi wkoll standards komuni biex tiżdied il- tal-MMFs, biex jiġi żgurat li dawn jistgħu jaffaċċaw talbiet għall-għarrieda ta' tifdija. Huwa jistabbilixxi regoli komuni biex ikun żgurat li l-amministratur tal-fond ikollu għarfien tajjeb tal-imġiba tal-investituri, u biex l-investituri u s-superviżuri jkunu pprovduti b'informazzjoni adegwata. Ir-regolament jipprojbixxi l-appoġġ ta' sponsorizzazzjoni minn partijiet terzi, inkluż banek. Kategorija ġdida ta' fondi Element ġdid importanti tar-regolament huwa l-introduzzjoni ta' kategorija permanenti ta' MMFs ta' "valur nett tal-assi b' volatilità baxxa " (LVNAV MMFs). Din il-kategorija ġdida saret disponibbli bħala alternattiva vijabbli għal CNAV MMFs eżistenti. Skont ir-regolament il-ġdid, il-fondi tas-suq tal-flus ser ikunu soġġetti għal rekwiżiti ta' likwidità ġodda u msaħħa kif ukoll għal salvagwardji oħra. Fil-każ ta' CNAV u LVNAV MMFs, hemm ukoll salvagwardji addizzjonali bħal "tariffi ta' likwidità u limiti ta' tifdija". Dawn ser jitfasslu biex jimpedixxu u jillimitaw l-effetti ta' assalti għall-għarrieda mill-investituri. Kwistjonijiet solvuti ftehim milħuq mal-Parlament ikopri, b'mod partikolari: rekwiżiti ta' likwidità u diversifikazzjoni; assi li l-MMFs jistgħu jinvestu fihom, inkluż ir-rwol tad-dejn tal-gvern; dispożizzjonijiet ta' trasparenza; klawsola ta' rieżami għal CNAVs tal-gvern. Fir-rigward ta' , il-ftehim jinkludi r-rekwiżiti li ġejjin: għal LVNAVs u CNAVs, minimu ta' 10% tal-portafoll ta' investimenti f'assi li jimmaturaw f'jum u minimu ta' 30% tal-portafoll ta' investiment f'assi li jimmaturaw f'ġimgħa. Mill-minimu meħtieġ ta' likwidità f'assi li jimmaturaw f'ġimgħa, sa 17.5% jistgħu jinżammu fi strumenti ta' dejn pubbliku; għal VNAVs, minimu ta' 7.5% tal-portafoll ta' investimenti f'assi li jimmaturaw f'jum u minimu ta' 15% tal-portafoll ta' investiment f'assi li jimmaturaw f'ġimgħa. Mill-minimu meħtieġ ta' likwidità f'assi li jimmaturaw f'ġimgħa, sa 7.5% jistgħu jinżammu fi strumenti tas-suq monetarju jew unitajiet/ishma ta' MMFs oħra. Fir-rigward tad- diversifikazzjoni , il-ftehim jipprevedi: limitu ta' 17.5% fuq l-investimenti f'MMFs oħra, b'salvagwardja għall-prevenzjoni ta' investimenti "ċirkolari"; limitu ta' 15% fuq ftehimiet ta' riakkwist bil-maqlub; limiti speċifikati għal bonds koperti u għal depożiti fl-istess istituzzjoni ta' kreditu; eżenzjoni mmirata minn regoli taʼ diversifikazzjoni għal skemi ta' tfaddil tal-impjegati. Il-ftehim jinkludi wkoll klawsola ta' rieżami li tobbliga lill-Kummissjoni tirrapporta wara ħames snin dwar il-funzjonament tar-regolament. Għal CNAVs ta' dejn pubbliku , il-Kummissjoni ser tirrapporta wara ħames snin dwar il-fattibbiltà tal-istabbiliment ta' 80% tal-kwota tad-dejn pubbliku tal-UE. Il-rapport ser jieħu kont tad-disponibbiltà ta' strumenti ta' dejn pubbliku tal-UE fuq terminu qasir u jivvaluta jekk l-LVNAV MMF ikunx alternattiva adatta għad-dejn li mhux ta' gvern fl-UE, CNAV MMF. Passi li jmiss Il-ftehim proviżorju mal-Parlament Ewropew intlaħaq fl-14 ta' Novembru 2016. Ir-regolament hu mistenni jiġi approvat mill-Parlament fl-ewwel qari. Imbagħad ser jiġi ppreżentat lill-Kunsill għall-adozzjoni. Abbozz ta' direttiva ta' Novembru 2016 dwar il-fondi tas-suq monetarju